**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**7/2023. (I.26.) Kt. számú**

**határozata**

**Az energiaválság költségvetési hatásainak kezeléséről szóló intézkedési terv módosítása**

Tiszavasvári Város Önkormányzatának Képviselő-testülete „Az energiaválság költségvetési hatásainak kezeléséről szóló intézkedési terv módosítása” megnevezésű előterjesztéssel kapcsolatban az alábbi döntést hozza:

**I.**

1. A Képviselő-testület a Tiszavasvári, Szabadság tér 1. szám alatti **Találkozások háza** épületében– az Intézmény zárva tartása alatt - **2023. február 01-től** **helyet biztosít** az alábbi, mozgásos formát igénylő kiscsoportos foglalkozásokat tartó kérelmet benyújtó szervezetek részére:

* **Tiszavasvári Mazsorett Egyesület**
* **Göbölyös néptánc együttes**
* **Tiszavasvári Karate SE**
* **Torna** (Schmidthné Horváth Zsuzsanna)

2. A megjelölt szervezetek részére a helyhasználat az alábbi feltételek figyelembe vételével történik:

* ideiglenesen,
* eseti jelleggel,
* EKIK intézményvezetői hatáskörben,
* a kérelmezők tudomásul veszik, hogy kérelmükben foglaltak szerint kizárólag **fűtés nélkül biztosítható részükre a használat.**
* a Képviselő-testület jelen kérelmek tekintetében az 53/2020.(II.27.) Kt. sz. határozatban elfogadott használati szabályzat díjszabásától eltérően, **50 % kedvezménnyel** biztosítja a helyet.

3. Felkéri a polgármestert, hogy az EKIK vezetőjét tájékoztassa a Testület döntéséről.

Határidő: azonnal Felelős: Szőke Zoltán polgármester

**II.**

A Képviselő-testület a **Sportcsarnok** épületének használatával kapcsolatban az alábbi döntést hozza:

1. A Képviselő-testület dönt arról, hogy a **Városi Sportcsarnok** épületét kizárólag sporttevékenység végzése céljából a következő egyesület/intézmény használhatja a korábban meghatározott árszabályzattól eltérően:

* **Nyíregyházi Szakképzési Centrum Tiszavasvári Szakképző Iskola és Kollégium**
* **Tiszavasvári Sport Egyesület**
* **egyéb sporttevékenységet végzők**

2. Az 1. pontban megjelölt használók az alábbi feltételek figyelembe vételével használhatják a Sportcsarnokot:

2.1. **Nyíregyházi Szakképzési Centrum Tiszavasvári Szakképző Iskola és Kollégium:**

* **2023. február 01. napjától**, a fenntartási költségek folyamatos figyelembe vétele mellett, TIVA-SZOLG Kft. ügyvezetőjének döntése szerinti időszakokra bontva, lehetőség szerint határozatlan időtartamra,
* az ingatlan használatba adása a TIVA-SZOLG Kft. vezetőjének hatáskörében, megállapodásban rögzítve, vele előre egyeztetve, az általa meghatározott időpontban, feltételekkel történhet,
* gázfűtés és meleg víz biztosításával veheti igénybe a Sportcsarnokot,
* a **bérleti díj bruttó 6.635 Ft/óra,** teljesítés igazolás alapján

2.2. **Tiszavasvári Sport Egyesület:**

* **2023. február 01. napjától** a 2022-2023. bajnoki év végéig,fenntartási költségek folyamatos figyelembe vétele mellett, TIVA-SZOLG Kft. ügyvezetőjének döntése szerinti időszakokra bontva.
* az ingatlan használatba adása a TIVA-SZOLG Kft. vezetőjének hatáskörében, megállapodásban rögzítve, vele előre egyeztetve, az általa meghatározott időpontban, feltételekkel történhet,
* gázfűtés és meleg vízbiztosításával veheti igénybe a Sportcsarnokot,
* a **bérleti díj bruttó 13.000 Ft/óra** teljesítés igazolás alapján.

2.3. **Egyéb sporttevékenységet végzők:**

* **2023. február 01. napjától igény szerint**,fenntartási költségek folyamatos figyelembe vétele mellett, TIVA-SZOLG Kft. ügyvezetőjének döntése szerinti időszakokra bontva.
* az ingatlan használatba adása a TIVA-SZOLG Kft. vezetőjének hatáskörében, megállapodásban rögzítve, vele előre egyeztetve, az általa meghatározott időpontban, feltételekkel történhet,
* gázfűtés és meleg vízbiztosításával veheti igénybe a Sportcsarnokot,
* a **bérleti díj bruttó 13.000 Ft/óra** teljesítés igazolás alapján.

3. **Szabolcs-Szatmár-Bereg Vármegyei Diáksport és Szabadidő Egyesület**

* **2023. február 08-án** egyszeri alkalommal, a Diákolimpia keretében megrendezésre kerülő Kézilabda III. korcsoportos lány megyei elődöntő lebonyolítására
* gázfűtés és meleg vízbiztosításával veheti igénybe a Sportcsarnokot,
* ingyenesen

4. Felkéri a polgármestert, hogy a TIVA-SZOLG Kft. vezetőjét tájékoztassa a Testület döntéséről.

Határidő: azonnal Felelős: Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**